|  |  |  |  |  |  |
| --- | --- | --- | --- | --- | --- |
| **Analiza Impactului de Reglementare**  **a proiectului Hotărîrii de Guvern** **cu privire la** modificarea unor hotărîri ale Guvernului | | | | | |
| **Titlul analizei impactului** (poate conţine titlul propunerii de act normativ): | Analiza Impactului de Reglementare efectuată la proiectul de Hotărîrii de Guvern cu privire la modificarea unor hotărîri ale Guvernului | | | | |
| **Data:** | 12.05.2021 | | | | |
| **Autoritatea administraţiei publice (autor):** | Ministerul Agriculturii, Dezvoltării Regionale și Mediului | | | | |
| **Subdiviziunea:** | Direcția politici în domeniul medicină veterinară și siguranța alimentelor de origine animală | | | | |
| **Persoana responsabilă şi datele de contact:** | Mereuță Albina  Tel. 022 204 585, e-mail: albina.mereuta@madrm.gov.md | | | | |
| **Compartimentele analizei impactului** | | | | | |
| **1. Definirea problemei** | | | | | |
| a) Determinați clar şi concis problema şi/sau problemele care urmează să fie soluţionate | | | | |  |
| Problema care a impus elaborarea acestui proiect de Hotărîre de Guvern este riscul introducerii pe piața internă produselor alimentare nesigure și periculoase, care ar cauza punerea în pericol a sănătății consumatorului și a sănătăţii publice.  Riscul plasării pe piață a produselor alimentare necompetitive și necalitative, care pun în pericol sănătatea consumatorilor, nivelul scăzut de informare și însăși informarea incompletă a consumatorului, necorespunderea condițiilor de plasare pe piață a produselor cu cerințele comunitare, sunt problemele actuale în Republica Moldova. | | | | | |
| b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate | | | | |  |
| Produsele alimentare nesigure pun în pericol sănătatea consumatorilor și poate duce la apariția diferitor boli și patologii. Astfel, apare riscul pentru siguranţa şi calitatea produselor alimentare propuse spre achiziționare consumatorului.  Având în vedere complexitatea siguranței alimentare, consumatorii au nevoie de acces la informații în timp util despre riscurile pentru sănătate a alimentației nesănătoase și bolile asociate consumului alimentelor contaminate.  Autoritățile responsabile de controlul și supravegherea siguranței alimentare trebuie să gestioneze riscurile privind siguranța alimentară, pe întregul lanț alimentar, inclusiv și în cazul alertelor sau crizelor din domeniu alimentar.  Toți operatorii cei implicați în lanțul alimentar – de la producere la comerțul cu amănuntul trebuie să asigure respectarea măsurilor care identifică, evaluează și controlează pericolele semnificative pentru siguranța alimentelor de la producția primară până la consumul final.  Pentru a oferi consumatorilor informații corespunzătoare, clare și obiective referitoare la produsele puse în vânzare în special a cărnii de pasăre și a ouălelor de consum și pentru a asigura libera lor comercializare atît pe piața internă cît și cea externă, este necesar să se asigure că standardele de comercializare ale UE să fie armonizate cu normele naționale.  În acest sens menționăm că una din prioritățile actuale este obținerea de către Republica Moldova a dreptului de a exporta în Uniunea Europeană produse de origine animalieră.  Astfel, în cadrul proiectului Twinning al UE MD 16 ENI AG 01 19 *”Sprijin suplimentar pentru agricultură, dezvoltare rurală și siguranță alimentară în Republica Moldova”* a fost întocmit Raportul misiunii nr.22. Acest raport stabilește recomandări referitoare la politicile de calitate și standardele de comercializare pentru animalele viii și produsele de origine animală care necesită a fi aliniate la aquis-ul UE. Recomandările vizează perfecționarea prevederilor Normei sanitar-veterinare privind comercializarea ouălor pentru consum uman, aprobată prin Hotărârea Guvernului nr. 1208/2008 și a Normei sanitar-veterinare de stabilire a cerinţelor de comercializare a cărnii de pasăre aprobată Hotărîrea de Guvern nr.773/2013.  Una din cerințele privind comercializarea cărnii de pasăre este ca pe etichetă să figureze mențiunile opționale referitoare la metoda de răcire a cărnii și la modul de creștere a păsărilor.  De asemenea, având în vedere evoluția economică și tehnologică, conținutul de apă prezintă un interes deosebit în comercializarea cărnii de pasăre congelate sau congelate rapid. Astfel, este necesară stabilirea conținutului maxim de apă al carcaselor de păsări congelate sau congelate rapid, precum și aplicarea unui control care să se desfășoare atât în abatoare, cât și în toate etapele comercializării.  În privința comercializării ouălor de consum sunt necesare de a se stabili standardele minime pe care trebuie să le îndeplinească acestea și normele de aplicare aferente acestor standarde.  La fel, trebuie stabilite caracteristicile de calitate pentru ouăle de categoria A pentru garantarea calității superioare a ouălor livrate direct consumatorului final.  În situația în care ouăle sunt vândute în vrac, informațiile care apar în mod normal pe ambalaj trebuie să fie accesibile consumatorului.  Actualmente în Republica sunt autorizate total 15 întreprinderi și centre de ambalare a ouălor de consum, 244 de întreprinderi care produc și comercializează carne și produse din carne și circa 33 de întreprinderi care comercializează carne de pasăre și lagoforme.  Astfel, se impune stabilirea anumitor cerințe cu privire la marcarea și etichetarea ouălor pentru exportul pe piața UE.  La fel pentru a exclude sau a minimaliza riscul pentru siguranţa şi calitatea produselor alimentare este indispensabil faptul ca acestea să nu conțină microorganisme sau toxine sau metaboliți în cantități care prezintă un risc inacceptabil pentru sănătatea umană. Pentru a contribui la protecția sănătății publice se impune stabilirea unor criterii de siguranță armonizate privind caracterul acceptabil al produselor alimentare, în special în ceea ce privește prezența anumitor microorganisme patogene.  Criteriile microbiologice oferă, de asemenea, o orientare privind caracterul acceptabil al produselor alimentare și al proceselor de producție, prelucrare manipulare și comercializarea acestora. Utilizarea criteriilor microbiologice ar trebui să facă parte integrantă din punerea în aplicare a procedurilor bazate pe principiile HACCP și a altor măsuri de control al igienei.  Siguranța produselor alimentare este asigurată în principal printr-o abordare preventivă, cum ar fi punerea în aplicare a unei bune practici de igienă și aplicarea procedurilor bazate pe principiile de analiză a riscurilor și puncte de control decisiv (HACCP). Criteriile microbiologice pot fi utilizate pentru validarea și verificarea procedurilor HACCP și a altor măsuri de control al igienei. În consecință, se impune stabilirea și actualizarea unor criterii microbiologice care definesc caracterul acceptabil al proceselor, precum și a unor criterii de siguranță microbiologică a produselor alimentare care să stabilească o limită peste care un produs alimentar trebuie considerat ca fiind contaminat în mod inacceptabil cu microorganismele pentru care se stabilesc respectivele criterii.  În același context menționăm că alimentele nesigure (care conțin bacterii dăunătoare, viruși, paraziți sau substanțe chimice) provoacă peste 200 de boli – de la diaree până la cancer.  Povara bolilor de origine alimentară pentru sănătatea publică și economie a fost deseori subestimată din cauza raportării insuficiente privind infecțiile alimentare și a dificultății de a stabili relații de cauzalitate între contaminarea alimentelor și boala sau moartea care rezultă.  În Republica Moldova se înregistrează anual cca. 18-20 mii cazuri de BDA, inclusiv cu până la 10 decese printre copii sub vârsta 5 ani şi adulţi. În structura morbidităţii în 65-76% predomină copiii de 0-17 ani. Anual, se înregistrează cca 22 izbucniri epidemice cu 5-10 și până la 300 bolnavi.  În același context remarcăm că pe parcursul anilor 2017-2020 în cadrul implementării Programului de monitorizare și supraveghere în domeniul siguranței produselor alimentare de origine animală au fost depistate neconformități atît din punct de vedere al siguranței cît și al calității produselor alimentare de origine animală. Dintre acestea cele mai des întâlnite la carne și produsele din carne este prezența Salmonellei și depășirea fracţia masică de fosfaţi, reziduri de medicamente, în produsul final. La fel, la produsele lactate s-au depistat grăsimi străine sau grăsimi vegetale la unele produse chiar în proporție de 80-100%, precum și necorespunderea nr. de colonii aerobe, depășirea limitelor admisibile la indicii microbiologici ca E.Coli, Enterobacteriacee, Staphylococcus aureus, la pește și produsele din pește s-au depistat nematode din familia Anisakidae, precum și prezența metalelor grele ca plumb, cadmiu, mercur.  Ca urmare constatăm că indicii microbiologici reprezintă în sine criteriul de siguranță pentru produsele alimentare care urmează a fi respectat necondiționat de către operatorii din domeniul alimentar.  În ceea ce privește alimentația publică relatăm că pe parcursul anilor 2017-2020 au fost depistate un șir de neconformități în domeniul alimentației publice dintre care menționăm:  - Lipsa rapoartelor de încercări privind controlul produselor culinare/apei/teste de salubritate;  - Lipsa evidenţei şi a marcajelor pe alimente, inclusiv cu grad sporit de perisabilitate;  - lipsa marcajului de pe ustensilele sanitare/spaţii/suprafeţe de lucru;  - Lipsa corpurilor de protecţie la sursele de iluminare;  - Nerespectarea condiţiilor de păstrare a produselor alimentare (vecinătate, regim de temperatură, formă de ambalare);  - Implicarea în procesul de realizare/preparare a bucatelor a personalului in lipsa controlului medical şi instruirii igienice corespunzătoare;  - Utilajul/mobilierul tehnologic, ustensilele utilizate în spaţiile de manipulare a produselor culinare sunt învechite/deteriorate;  - Lipsa documentaţiei tehnologice necesare pentru pregătirea bucatelor;  - Încălcarea regulamentelor sanitare de către angajaţii întreprinderilor din sectorul alimentar, inclusiv la comercializarea de produse alimentare sau la prestarea de servicii consumatorului în sectorul alimentar;  - Angajarea la întreprinderile din sectorul alimentar a personalului fără examen medical şi/sau fără instruire igienică, şi/sau fără calificarea necesară în materie de igienă;  - Desfăşurarea activităţii sanitar-veterinare neautorizate ori fără certificate sanitar-veterinare cu privire la inofensivitatea produselor alimentare;  - Introducerea pe piaţă a produselor alimentare neconforme reglementărilor în domeniul alimentar;  - Comercializarea produselor alimentare fără indicarea datei fabricării şi a termenului de valabilitate;  - Comercializarea produselor alimentare cu termenul de valabilitate expirat, modificarea termenului de valabilitate indicat pe produs, pe etichetă, pe ambalaj sau în documentaţia de însoţire;  - Neasigurarea trasabilităţii produselor alimentare;  - Încălcarea regulilor privind protecţia consumatorilor;  - Neîndeplinirea în termen a prescripţiilor legale ale autorităţilor competente privind înlăturarea încălcărilor;  Un nou subiect abordat de proiectul Hotărîrii de Guvern cu privire la modificarea unor hotărîri ale Guvernului este activitatea desfășurată de către Comisia medicamentelor de uz veterinar. Comisia este responsabilă de evaluarea ştiinţifică a dosarelor normativ tehnice (cu întocmirea rapoartelor de evaluare științifică a dosarului de înregistrare şi propunerea Agenţiei înregistrării în Registrul de stat al medicamentelor de uz veterinar sau respingerii acestora. În acest sens menționăm că se atestă un număr mare de cerere pentru înregistrarea medicamentelor de uz veterinar.  Pe parcursul anului 2020, Comisia a fost convocată în 12 ședințe, iar problemele înscrise pe ordinea de zi au fost consemnate în 12 procese verbale, respectiv 12 decizii privind înregistrarea sau refuzul înregistrării medicamentelor de uz veterinar.  Pe parcursul anului 2020, Comisia a evaluat științific 202 dosare și 11 dosare cu privire la extinderi şi variații. De asemenea relatăm în ultimele 7 luni se atestă o tendință stabilă de acumulare a cererilor (dosarelor) de înregistrare depuse de solicitanți. Acumularea dosarelor evaluate preventiv de către Ghișeul Unic ANSA se datorează restricției de întrunire a Comisiei Medicamentelor de uz veterinar impuse prin pct. 22. din Hotărârea Guvernului nr. 157/2019 cu privire la aprobarea Regulamentului Comisiei medicamentelor de uz veterinar care limitează numărul de ședințe ale Comisiei medicamentelor de uz veterinar, nu mai mult de o data pe lună. Ca rezultat, în prezent se află în așteptarea evaluării științifice, proces rezervat Comisiei Medicamentelor de uz veterinar, un număr de 65 cereri/dosare de înregistrare, precum și examinarea a 7 variații și extinderi ale medicamentelor de uz veterinar.  Fig.1. Numărul de medicamente înregistrate anual (2010-2020)  În același context menționăm că efectuând o analiză a datelor prezentate în fig.1 evidențiem o ascensiune bruscă de înregistrare a medicamentelor de uz veterinar în anul 2010 și ulterior în 2016, adică odată la 5 ani, astfel conform prevederilor art.12 alin.(1) a Legii nr.119/2018 cu privire la medicamentele de uz veterinar care stabilește valabilitatea certificatului de înregistrare medicamentelor de uz veterinar pe o perioadă de 5 ani, astfel constatăm că urmează o nouă ascensiune și un număr mare de solicitări de înregistrare a medicamentelor de uz veterinar în anul 2021.  Examinarea Dosarului Normativ Tehnic care este depus conform cerințelor art. 9 Legea 119/2018 este un proces laborios și de durată.  Expertul examinează Dosarul normativ tehnic care de la caz la caz poate cuprinde și 800-1000 pagini. La o ședință a Comisiei expertul poate avea spre examinare două dosare.  După evaluarea datelor experimentale şi a testărilor clinice în vederea aprecierii calității, siguranței și eficacității medicamentelor de uz veterinar, analizarea corespunderii medicamentelor de uz veterinar cu cerințele sanitar-veterinare, evaluarea balanței risc-beneficiu și stabilirea oportunității înregistrării medicamentelor de uz veterinar, în final raportorul întocmește raportul de evaluare a dosarului medicamentului de uz veterinar înaintat spre înregistrare. Astfel activitatea membrilor comisiei nu se limitează doar la participarea în ședințele comisiei dar cuprinde și un șir de activități suplimentare ca: studiere, evaluare expertizare etc.  Astfel, întru evitarea amânărilor nefondate în procesul de înregistrare, evitarea depășirilor termenilor limită de înregistrare se necesită modificarea pct.22 din Hotărârea Guvernului nr. 157/2019. | | | | | |
| c) Expuneți clar cauzele care au dus la apariţia problemei | | | | |  |
| Cauzele care au dus la apariţia problemei sunt:   1. Plasarea pe piață a produselor alimentare periculoase și necalitative; 2. Stabilirea noilor cerințe de siguranță și de calitate a produselor alimentare pe piața UE; 3. Etichetarea neconformă a produselor alimentare; 4. Punerea în pericol a sănătății consumatorilor; 5. Existenţa unor neconformităţi în cadrul legislativ naţional; 6. Nerespectarea prevederilor existente privind inofensivitatea produselor alimentare; 7. Produse alimentare de origine animală de o calitate îndoielnică și nesigură supuse comercializării. | | | | | |
| d) Descrieți cum a evoluat problema şi cum va evolua fără o intervenție | | | | |  |
| Lipsa unei astfel de intervenții în cadrul normativ național va crea dificultăți întru asigurarea inofensivității și a calității produselor alimentare de către operatori și ca consecință ar putea afecta competitivitatea produselor alimentare de origine animală și ar pune în pericol sănătatea umană.  Din analiza datelor tabelului de mai jos pe parcursul ultimelor 5 ani remarcăm încă numărul mare de cazuri a morbidității în rândul copiilor cu vârsta cuprinsă între 0-17 ani provocată de bolile infecțioase cauzate de produsele alimentare.  Morbiditatea copiilor (vîrsta 0-17 ani) pe boli infecțioase   |  |  |  |  |  |  |  | | --- | --- | --- | --- | --- | --- | --- | |  | Numărul de cazuri | | | | | | | **2015** | **2016** | **2017** | **2018** | **2019** | **2020** | | **Infectii cu alte salmonele** | 528 | 361 | 408 | 294 | 364 | 107 | | **Dizenteria bacteriana (Shigellosis)** | 63 | 56 | 329 | 381 | 18 | lipsă date | | **Escherichioze** | 471 | 583 | 702 | 604 | 607 | 156 | | **Enterite, colite, gastroenterite provocate de agenti determinati** | 3057 | 3059 | 3332 | 2437 | 2282 | 496 | | **Intoxicatii si toxicoinfectii alimentare, provocate de agenti determinati** | 226 | 235 | 244 | 228 | 148 | lipsă date | | **Intoxicatii si toxicoinfectii alimentare, provocate de agenti nedeterminati** | 958 | 1078 | 849 | 1144 | 1182 | 247 | | **Infectii intestinale acute provocate de agenti nedeterminati** | 5153 | 4599 | 5513 | 5607 | 6192 | 1483 |   La fel, examinînd datele statistice prezentate de Agenția Națională pentru Sănătatea Publică în decursul anilor 2014-2019 evidențiem prevalența crescândă a cazurilor de îmbolnăviri a sistemului digestiv și endocrin.  Morbiditatea populației\*   |  |  |  |  |  |  |  | | --- | --- | --- | --- | --- | --- | --- | |  | **2014** | **2015** | **2016** | **2017** | **2018** | **2019** | | **Boli endocrine, de nutritie si metabolism** | 200,8 | 215,2 | 230,9 | 253,6 | 265,4 | 277,3 | | **Boli ale aparatului digestiv** | 331,3 | 332,3 | 318,9 | 310,5 | 300,0 | 298,5 |   \*mii, cazuri  În domeniul alimentației publice, menționăm că pe parcursul anilor 2017-2020 (conform fig. nr.2) se remarcă o scădere drastică a întreprinderilor nou înregistrate ceea ce impune necesitatea elaborării proiectul dat care vine să amelioreze situația creată și să perfecționeze cerințele pentru produsele alimentare conform practicilor aplicate în UE.  Fig. nr.2  De asemenea, în privința competitivității produselor alimentare de origine animală comunicăm că lipsa sau tergiversarea perfecționării cadrului normativ din domeniul alimentar va îngreuna și va constitui un impediment în negocierile pentru obținerea de către Republica Moldova a dreptului de a exporta în Uniunea Europeană produse de origine animală. | | | | | |
| e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului | | | | |  |
| Cadrul normativ din domeniul alimentației publice și a comerțului cu amănuntul actualmente este reglementat printr-un șir de acte normative dintre care menționăm :   * Legea nr.231/2010 cu privire la comerţul interior; * Hotărîrea Guvernului nr.931/2011cu privire la desfăşurarea comerţului cu amănuntul; * Hotărîrea Guvernului nr.65/2001cu privire la aprobarea Regulilor de comercializare cu amănuntul a unor tipuri de mărfuri alimentare şi nealimentare; * Hototărîre Guvernului nr.1209/2007 cu privire la prestarea serviciilor de alimentaţie publică; * Legea nr.296/2017 privind cerințele generale de igienă a produselor alimentare; * Hotărîrea Guvernului nr.221/2009 cu privire la aprobarea Regulilor privind criteriile microbiologice pentru produsele alimentare.   La fel, menționăm și normele ce țin de comercializarea cărnii de pasăre și a ouălelor de consum, în special cerințele de etichetare și ambalare:   * Hotărârea Guvernului nr.773/2013 cu privire la aprobarea Normei sanitar-veterinare de stabilire a cerințelor de comercializare a cărnii de pasăre; * Hotărârea Guvernului nr. 696/2010 privind cerințe de producere, import şi plasare pe piață a cărnii materie primă; * Hotărârea Guvernului nr. 1208/2008 cu privire la aprobarea Normei sanitar-veterinare privind comercializarea ouălor pentru consum uman; * Hotărârea Guvernului nr.435/2010 privind aprobarea Regulilor specifice de igienă a produselor alimentare de origine animală; * Hotărârea Guvernului nr.624/2020 cu privire la aprobarea Cerințelor de calitate pentru preparate şi produse din carne. * Ordinul ANSA nr. 21 din 17 ianuarie 2019 Cu privire la prelevarea probelor în cadrul programelor de monitorizare și supraveghere în domeniul siguranței alimentelor, sănătății plantelor și furajelor; * Ordin ANSA nr.143 din 14.03. 2018 ”cu privire la prelevarea probelor de produse lactate din instituțiile de învățământ preșcolar/școlar”; * Ordin ANSA nr. 363 din 25.11.2016 ”cu privire la controalele oficiale în instituțiile de învățământ general”.   O altă componentă abordată de acest proiect este evaluarea şi verificarea conformității medicamentelor de uz veterinar, în vederea plasării pe piaţa Republicii Moldova doar a medicamentelor de uz veterinar care sunt calitative, sigure şi eficiente pentru animale. In sensul realizării misiunii de înregistrare, sunt aplicate următoarele acte normative:  - Legea nr. 119/2018 cu privire la medicamente de uz veterinar;  - Legea nr. 221/2007 privind activitatea sanitar-veterinară;  - Legea nr. 160/2011 privind reglementarea prin autorizare a activităţii de întreprinzător;  - Hotărârea Guvernului nr. 600/2018 privind organizarea şi funcţionarea Agenţiei Naţionale pentru Siguranţa Alimentelor;  - Hotărârea Guvernului nr.157/2019 cu privire la aprobarea Regulamentului Comisiei medicamentelor de uz veterinar;  - Hotărârea Guvernului nr. 169/2013 pentru aprobarea Regulamentului privind testarea medicamentelor de uz veterinar;  În ceea ce privește autoritatea competentă de supraveghere și monitorizare precum și controlul conformității produselor alimentare, garantarea practicilor corecte în comerţul cu produsele alimentare şi protejarea intereselor consumatorilor este reglementat prin Legea nr.221/2007 privind activitatea sanitar-veterinară, Legea nr.50/2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor, Legea nr.306/2018 privind siguranța alimentelor, Legea nr.279/2017 privind informarea consumatorului cu privire la produsele alimentare.  În contextul celor expuse menționăm că prezentul proiect vine în executarea art.34 alin.(2) din Legea nr.306/2018 privind siguranța alimentelor și al art.37 alin.(3) din Legea nr.279/2017 privind informarea consumatorului cu privire la produsele alimentare.  Prevederile acestui proiect de hotărîre de Guvern sunt armonizate cu prevederile:  - Regulamentul (CE) nr. 543/2008 al Comisiei din 16 iunie 2008 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește standardele de comercializare a cărnii de pasăre;  - Regulamentul (CE) nr. 589/2008 al Comisiei din 23 iunie 2008 de stabilire a normelor de aplicare a Regulamentului (CE) nr. 1234/2007 al Consiliului privind standardele de comercializare aplicabile ouălor;  - Regulamentul (UE) 2019/229 al Comisiei din 7 februarie 2019 de modificare a Regulamentului (CE) nr. 2073/2005 privind criteriile microbiologice pentru produsele alimentare în ceea ce privește anumite metode, criteriul de siguranță alimentară pentru Listeria monocytogenes în semințele germinate, precum și criteriul de igienă a procedeelor și criteriul de siguranță alimentară pentru sucurile de fructe și legume nepasteurizate (gata pentru consum);  Gradul de compatibilitate a actelor UE cu proiectul în cauză este reflectat în tabelul de concordanță elaborat conform prevederilor Regulamentului privind armonizarea legislației Republicii Moldova cu legislația Uniunii Europene aprobat prin Hotărîrea de Guvern nr.1171/2018. | | | | | |
| **2. Stabilirea obiectivelor** | | | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) | | | | |  |
| Prezentul proiect de Hotărîre de Guvern implică următoarele obiective:   1. Asigurarea unui înalt nivel al siguranţei produselor alimentare 2. Obținerea dreptului de a exporta în Uniunea Europeană produse de origine animalieră | | | | | |
| **3. Identificarea opţiunilor** | | | | | |
| a) Expuneți succint opțiunea „a nu face nimic”, care presupune lipsa de intervenție | | | | |  |
| Opţiunile propuse sunt următoarele:  **Opţiunea I - "a nu face nimic";**  Situația ”a nu face nimic” este descrisă la compartimentul ”*Definirea problemei*”. | | | | | |
| b) Expuneți principalele prevederi ale proiectului, cu impact, explicînd cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate | | | | |  |
| **Opţiunea II - aprobarea proiectului Hotărîrii de Guvern cu privire la modificarea unor hotărîri ale Guvernului;**  Prezentul proiect are drept scop asigurarea inofensivității și calității produselor alimentare şi garantarea consumatorilor produse alimentare de origine animală sigure, prin responsabilizarea operatorilor din domeniul alimentar, perfecționarea cadrului normativ național pe segmentul alimentației publice și a comerțului cu amănuntul a produselor alimentare.  *Cu referire la modificările propuse pentru Hotărîrea de Guvern nr.773/2013 și pentru Hotărîrea de Guvern nr.1208/2008*:  Unele din principalele prevederi care țintesc cauzele problemei sunt:   * Ajustarea cerințelor naționale privind inofensivitatea produselor alimentare cu cele ale UE; * Perfecționarea cerințelor de etichetare și ambalare a produselor alimentare de origine animală; * Ajustarea cerințelor de comercializare cu amănuntul a produselor alimentare.   Din analiza situației curente constatăm că prevederile Normei sanitar-veterinare privind comercializarea ouălor pentru consum uman, aprobată prin Hotărârea Guvernului nr. 1208/2008 și a Normei sanitar-veterinare de stabilire a cerinţelor de comercializare a cărnii de pasăre aprobată Hotărîrea de Guvern nr.773/2013 nu corespund în totalmente cerințelor actuale conform practicilor UE, deoarece actele comunitare transpuse în actele prenotate pe parcursul ultimilor ani au suferit unele modificări și completări.  Astfel, apare necesitatea ajustării și perfecționării cadrului normativ național în vederea atingerii unui nivel ridicat de siguranță a produselor alimentare de origine animală, îndeplinind o serie de condiții și cerințe îndeosebi în ce privește producția, etichetarea, ambalarea, controlul calității.  Modificările Hotărârii Guvernului nr. 1208/2008 se referă la modalitatea de etichetare a ouălor de consum cu specificațiile tehnice de rigoare, de asemenea și cu definirea unor termeni relevanți prevederilor actului dat.  Completările Hotărîrii de Guvern nr.773/2013 țin în mare parte de următoarele aspecte:   * Cerințe de igienă a carcaselor de pasăre; * Caracteristicile de calitate a carcaselor de pasăre clasificate în categoria A; * Modalitatea de verificare a loturilor de carcase; * Cerințe față de evidențe pentru crescătorii care folosesc metoda de creștere în aer liber a păsărilor; * Cerințe de ambalare a cărnii de pasăre în funcție de categoria de greutate; * Cerințe de etichetare a cărnii de pasăre în special în ceea ce privește indicarea datei limită de consum, a metodei de răcire și modul de creștere a păsărilor; * Cerințe față de cantitatea de apă absorbită în cazul carcaselor de pasăre; * Cerințe de comercializare a cărnii de pasăre;   *Cu referire la modificările propuse pentru Hotărîrea de Guvern nr.65/2001, Hotărîrea de Guvern nr.1209/2007, și Hotărîrea de Guvern nr.931/2011*:  Proiectul Hotărîrii de Guvern cu privire la modificarea unor hotărîri ale Guvernului vine să consolideze prevederile Hotărîrii de Guvern nr.65/2001 și a Hotărîrii de Guvern nr.931/2011.  Prevederile Hotărîrii de Guvern nr.65/2001 în ceea ce privește comercializarea cu amănuntul în piețe a laptelui şi produsele lactate, îngheţata, brînzeturile, margarina, ouăle, cărnii şi produsele din carne, a peştelui şi produsele din peşte vor fi integrate în Hotărîrea de Guvern nr. 931/2011.  Aceste reglementări vizează cerințele de calitate și de igienă în comercializarea produsele lactate, îngheţata, brînzeturile, margarina, ouăle, cărnii şi produsele din carne, a peştelui şi produsele din peşte, inclusiv a fructelor și legumelor.  Pe segmentul alimentației publice se propun completări la Hotărîrea de Guvern nr.1209/2007 privind cerințele de prestare a serviciilor în alimentația publică și a cerințelor de informare a consumatorilor cu privire la produsele culinare. În special aceste completări se referă la indicarea ingredientelor a produselor culinare, întru respectarea prevederilor Legii nr.279/2017.  *Cu referire la modificările propuse pentru Hotărîrea de Guvern nr.624/2020:*  Avînd în vedere că hotărîrea prenotată reglementează cerințele de calitate pentru preparate și produsele din carne este indispensabil ca cerințele prevăzute pe acest subiect care au fost dispersate în Hotărîrea de Guvern nr.65/2001 să fie reintegrate în Hotărîrea de Guvern nr.624/2020. Astfel, Capitolul III a HG 65/2001 este înglobat în cerințele de calitate a produselor din carne și a produselor din pește.  *Cu referire la modificările propuse pentru Hotărîrea de Guvern nr.221/2009:*  Criteriile microbiologice pentru produsele alimentare sunt ajustate la recentele modificări a Regulamentului UE 2073/2005, de asemenea s-a completat cu prevederi ce țin criteriile de igienă a produselor culinare, asigurînd astfel, inofensivitatea acestor produse.  *Cu referire la modificările propuse pentru Hotărîrea de Guvern nr.157/2019:*  Modificările propuse se referă la convocarea ședințelor Comisiei medicamentelor de uz veterinar. În acest sens modificarea propune ca membrii Comisiei să se întrunească nu mai des de două ori pe lună, avînd în vedere numărul mare de cereri înaintate pentru înregistrarea medicamentelor și a numărului de dosare examinate care urmează a fi examinate. | | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |  |
| Prin aprobarea proiectului Hotărîrii de Guvern cu privire la modificarea unor hotărîri ale Guvernului se va exclude riscul plasării pe piață a produselor alimentare periculoase și necalitative, apariția diferitor boli și toxiinfecții alimentare. De asemenea, va spori competitivitatea produselor alimentare de origine animală și va oferi posibilitatea de a obține dreptul de export a acestor produse asigurând inofensivitatea și calitatea conform cerințelor UE. | | | | | |
| **4. Analiza impacturilor opţiunilor** | | | | | |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | | |  |
| **Opţiunea I**- A nu face nimic;  ***Costuri:***  Costurile în lipsa intervenţiei propuse nu s-au identificat.  ***Beneficii:***  Beneficii în lipsa intervenţiei propuse nu s-au identificat.  ***Efecte negative:***  1. Existenţa unor neconformităţi în cadrul legislativ naţional;  2. Implementarea defectuoasă a prevederilor existente privind inofensivitatea produselor alimentare  3. Punerea în pericol a sănătății consumatorilor;  4. Nu va fi posibil de asigurat calitatea și siguranţa produselor alimentare de origine animală supuse comercializării;  ***Riscuri:***   1. Riscul apariției toxiinfecțiilor alimentare și a diferitor boli digestive; 2. Apariţia pericolului privind siguranţa şi calitatea produselor alimentare de origine animală; 3. Neconformarea operatorilor din domeniul alimentar la cerințele de siguranță a produselor alimentare;. 4. Tractarea incorectă a unor prevederi din legislaţia naţională; 5. Lipsa unei pieței externe de desfacere a produselor alimentare de origine animală.   ***Impactul:***   1. Cadrul normativ naţional neconform și neunivoc; 2. Produse alimentare de origine animală necalitative și periculoase; 3. Majorarea cazurilor de îmbolnăviri provocate de infecțiile alimentare în rîndul adulților și copiilor; 4. Creșterea ratei morbidității la copii; 5. Imposibilitatea exportului produselor alimentare de origine animală pe piața UE. | | | | | |
| b1) Pentru opțiunea recomandată, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| ***Costuri:***  Costurile aferente intervenţiei statului în domeniul vizat presupun cheltuielile legate de elaborarea şi publicarea proiectului de hotărâre respectiv.  ***Beneficii:***  1.Cadru legislativ univoc şi coerent, asigurarea unui înalt nivel de protecţie a consumatorului;  2.Responsabilizarea operatorilor din domeniul alimentar.  3.Asigurarea armonizării cadrului legislativ naţional cu prevederile legislaţiei UE;  4. Apărarea intereselor legitime a consumatorilor;  5. Promovarea și plasarea pe piață a produselor alimentare calitative și inofensive;  6.Excluderea pericolului de aplicare a practicilor incorecte din partea operatorilor din domeniul alimentar;  7. Creșterea competitivității comercializării a produselor alimentare de origine animală pe piața externă;  8. Asigurarea inofensivității și calității produselor de origine animală conform practicilor UE;  9. Îmbunătățirea activității Comisiei medicamentelor de uz veterinar.  ***Riscuri:***  Nu s-au identificat riscuri în vederea aprobării proiectului Hotărîrii de Guvern cu privire la modificarea unor hotărîri ale Guvernului.  ***Costuri de conformare:***  Prevederile prezentului proiect de hotărîre de guvern stabilește costuri de conformare din partea operatorilor din domeniul alimentar sub următoarele aspecte:  -Elaborarea și ajustarea meniului pentru produsele culinare comercializate în unitățile de alimentație publică;  -Achitarea taxelor pentru serviciile acordate de către laboratoarele de referință în vederea determinării criteriilor de igienă a produselor culinare conform prevederilor Hotărîrii de Guvern nr.994/2020 cu privire la aprobarea Metodologiei de calculare a tarifelor la serviciile prestate de către instituțiile publice „Laboratorul central de testare a băuturilor alcoolice/nealcoolice și a produselor conservate”, „Laboratorul central fitosanitar” și „Centrul Republican de Diagnostic Veterinar”, a Nomenclatorului serviciilor prestate și a tarifelor la acestea. Dintre acestea menționăm următoarele costuri:   |  |  |  | | --- | --- | --- | | Nr. | **Denumirea serviciului** | **Tarif, lei** | |  | Determinarea numărului de colonii la 30°C | 185,00 | |  | Determinarea bacterii coliforme | 194,00 | |  | Numărarea *Escherichia Coli* beta-glucoronidază pozitivă | 111,00 | |  | Numărarea stafilococilor coagulaza-pozitivi (*Staphilococcus* *aureus* și alte specii) | 233,00 | |  | Determinarea Clostridii sulfitreducătoare | 192,00 | |  | Numărarea drojdiilor și mucegaiurilor | 220,00 |   -Ajustarea etichetei pentru carnea de pasăre preambalată;  -Achitarea taxei de 96 de lei pentru determinarea conținutului de apă în carcasele de pasăre conform prevederilor Hotărîrii de Guvern nr.994/2020.  ***Impacturile identificate***  Din punct de vedere **economic** identificăm un impact major pozitiv asupra competitivității afacerilor, a activităților întreprinderilor mici și mijlocii din domeniul alimentar începând de la producere pînă la export. Acesta se datorează alinierea la cerințele UE a cadrului normativ național din domeniul care va sconta în timp produse alimentare de origine animală inofensivă și de calitate. De asemenea, va favoriza posibilitatea exportului pe piața UE a cărnii de pasăre și a ouălor de consum.  Din punct de vedere **social** referindu-ne la sănătatea populației identificăm un impact major pozitiv, care se va reflecta în reducerea cazurilor de toxiinfecții alimentare, a ratei morbidității la copii, precum și va exclude riscul îmbolnăvirii și apariției diferitor boli digestive.  Astfel, în final menționăm faptul că o dată cu aprobarea prezentului proiect pe întreg lanțul începând de la producere, comercializare pînă la exportul produselor de origine animală se va asigura inofensivitatea și conformitatea acesteia. Aceasta va influența benefic asupra mediului de afaceri din domeniul alimentar sporind competitivitatea și accesul pe piața UE. | | | | | |
| b2) Pentru opțiunile alternative analizate, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| Nu s-au identificat alte opțiuni alternative. | | | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta | | | | |  |
| Riscuri care pot duce la eșecul intervenției nu s-au identificat. Gradul de conformare a prevederilor stabilite prin proiectul prenotat va fi unul optim, deoarece acestea în totalitate vin să garanteze inofensivitatea și calitatea produselor alimentare plasate pe piață conform practicilor UE. | | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi | | | | |  |
| Au fost identificate costuri de conformare în vederea implementării prevederilor prezentului proiect din partea operatorilor din domeniul alimentar. Aceste costuri sunt stabilite în Hotărîrea de Guvern nr.994/2020.  Intervenția propusă are impact pozitiv asupra sănătății publice și asupra competitivității afacerilor, a activităților întreprinderilor din domeniul alimentar. | | | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați | | | | |  |
| În vederea asigurării unui nivel ridicat de protecţie a sănătății consumatorilor şi garantarea dreptului acestora la produse alimentare sigure, se va opta pentru aprobarea proiectului Hotărîrii de Guvern cu privire la modificarea unor hotărîri ale Guvernului.  Opțiunea propusă va influența pozitiv atît asupra mediului de afaceri din domeniul alimentar, cît și asupra societății prin protejarea și garantarea consumatorilor cu produse sigure și de calitate. | | | | | |
| **5. Implementarea şi monitorizarea** | | | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare | | | | |  |
| Implementarea proiectului de hotărîre de guvern ține atît de competența Agenției Naționale pentru Siguranța Alimentelor cît și de responsabilitatea operatorilor din domeniul alimentar.  Ca urmare aprobării prezentului proiect vor fi abrogate prevederile Capitolului II și III a Hotărîrii de Guvern nr.65/2011. | | | | | |
| b) Indicați clar indicatorii de performanță în baza cărora se va efectua monitorizarea | | | | |  |
| Monitorizarea se va efectua în baza următorilor indicatori de performanță:  1. Numărul redus a cazurilor de neconformități la producerea și comercializarea produselor alimentare inclusiv celor culinare;  2.Rezultatele analizelor de laborator a produselor alimentare;  3. Numărul pețiților înaintate de către consumatori;  4. Rata exportului produselor alimentare de origine animală;  5. Numărul de prescripții, procese verbale de sancționare întocmite;  6. Numărul de întreprinderi noi înregistrate în domeniul alimentar. | | | | | |
| c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea | | | | |  |
| Odată cu aprobarea și intrarea în vigoare a prevederilor prezentului proiect impactul pozitiv se va resimți în timp, după o evaluare anuală a implementărilor și respectării prevederilor propuse. | | | | | |
| **6. Consultarea** | | | | | |
| a) Identificați principalele părţi (grupuri) interesate în intervenţia propusă | | | | |  |
| Principalele părți interesate în promovarea prezentului proiect sunt:  -Consumatorii, care își manifestă interesul firesc față de protejarea sănătății umane și a protejării intereselor sale în privința achiziționării produselor alimentare de origine animală inofensive și calitative;  -Operatorii din domeniul alimentar care sunt obligați să respecte cerințele de siguranță și de calitate în privința produselor alimentare;  -Autoritatea publică interesată (Agenția Națională pentru Siguranța Alimentelor) care are obligația, competența de control și supraveghere a implementării politicilor din domeniul siguranței alimentare și a hranei pentru animale de către operatorii din domeniile respective. | | | | | |
| b) Explicați succint cum (prin ce metode) s-a asigurat consultarea adecvată a părţilor | | | | |  |
| Întru respectarea articolului 9 al Legii nr.239/2008 privind transparența în procesul decizional Anunțul de inițiere a elaborării proiectului la data de 07 aprilie 2021 a fost plasat pe pagina web a Ministerului Agriculturii, Dezvoltării Regionale și Mediului web: <https://madrm.gov.md/ro/content/anun%C8%9B-privind-ini%C8%9Bierea-elabor%C4%83rii-proiectului-hot%C4%83r%C3%A2rii-de-guvern-cu-privire-la-0> la compartimentul *Transparență decizională,* la rubrica *Anunțuri de inițiere a elaborării deciziilor.* | | | | | |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) | | | | |  |
|  | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | |  |  |  | |
| povara administrativă | |  |  |  | |
| fluxurile comerciale și investiționale | |  |  |  | |
| competitivitatea afacerilor | | 3 |  |  | |
| activitatea diferitor categorii de întreprinderi mici și mijlocii | | 2 |  |  | |
| concurența pe piață | | 2 |  |  | |
| activitatea de inovare și cercetare | |  |  |  | |
| veniturile și cheltuielile publice | |  |  |  | |
| cadrul instituțional al autorităților publice | |  |  |  | |
| alegerea, calitatea și prețurile pentru consumatori | | 2 |  |  | |
| bunăstarea gospodăriilor casnice și a cetățenilor | |  |  |  | |
| situația social-economică în anumite regiuni | |  |  |  | |
| situația macroeconomică | |  |  |  | |
| alte aspecte economice | |  |  |  | |
| **Social** | | | | | |
| gradul de ocupare a forței de muncă | |  |  |  | |
| nivelul de salarizare | |  |  |  | |
| condițiile și organizarea muncii | |  |  |  | |
| sănătatea și securitatea muncii | |  |  |  | |
| formarea profesională | |  |  |  | |
| inegalitatea și distribuția veniturilor | |  |  |  | |
| nivelul veniturilor populației | |  |  |  | |
| nivelul sărăciei | |  |  |  | |
| accesul la bunuri și servicii de bază, în special pentru persoanele social-vulnerabile | |  |  |  | |
| diversitatea culturală și lingvistică | |  |  |  | |
| partidele politice și organizațiile civice | |  |  |  | |
| sănătatea publică, inclusiv mortalitatea și morbiditatea | | 3 |  |  | |
| modul sănătos de viață al populației | |  |  |  | |
| nivelul criminalității și securității publice | |  |  |  | |
| accesul și calitatea serviciilor de protecție socială | |  |  |  | |
| accesul și calitatea serviciilor educaționale | |  |  |  | |
| accesul și calitatea serviciilor medicale | |  |  |  | |
| accesul și calitatea serviciilor publice administrative | |  |  |  | |
| nivelul și calitatea educației populației | |  |  |  | |
| conservarea patrimoniului cultural | |  |  |  | |
| accesul populației la resurse culturale și participarea în manifestații culturale | |  |  |  | |
| accesul și participarea populației în activități sportive | |  |  |  | |
| discriminarea | |  |  |  | |
| alte aspecte sociale | |  |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | |  |  |  | |
| calitatea aerului | |  |  |  | |
| calitatea și cantitatea apei și resurselor acvatice, inclusiv a apei potabile și de alt gen | |  |  |  | |
| biodiversitatea | |  |  |  | |
| flora | |  |  |  | |
| fauna | |  |  |  | |
| peisajele naturale | |  |  |  | |
| starea și resursele solului | |  |  |  | |
| producerea și reciclarea deșeurilor | |  |  |  | |
| utilizarea eficientă a resurselor regenerabile și neregenerabile | |  |  |  | |
| consumul și producția durabilă | |  |  |  | |
| intensitatea energetică | |  |  |  | |
| eficiența și performanța energetică | |  |  |  | |
| bunăstarea animalelor | |  |  |  | |
| riscuri majore pentru mediu (incendii, explozii, accidente etc.) | |  |  |  | |
| utilizarea terenurilor | |  |  |  | |
| alte aspecte de mediu | |  |  |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |